- 2.4.3 Huidige diensooreenkoms tussen die NWU en dosente
- Huidige bepalings oor aftrede van dosente aan die NWU is die volgende:
- '17. Diensbeëindiging
- 17.4 U normale aftree-ouderdom is 65 jaar. U mag vrywillig aan die einde van enige maand na die bereiking van die aftree-ouderdom aftree, met die einde van die betrokke jaar waarin u die voorgenoemde ouderdom bereik as verpligte datum van aftrede.
- 17.4.1 U mag by die UNIVERSITEIT aansoek doen om vervroegde aftrede, wat die einde van die maand is waarin u die ouderdom van 55 of daarna bereik, deur ten minste 3 (drie) maande voor die voorgenome aftreedatum skriftelike kennis aan die UNIVERSITEIT te gee.'
- 2.4.4 Ooreenkoms tussen die GKSA en die NWU
- 2.4.4.1 'n Nuwe opgedateerde Ooreenkoms tussen die GKSA en die NWU is tydens Sinode 2006 onderteken. Soos in die verlede het hierdie bepaalde ooreenkoms 'n ander karakter as die diensvoorwaarde ooreenkomste en word spesifieke sake soos aftree-ouderdom nie in hierdie ooreenkoms opgeneem nie.
- Die volgende uittreksel is wel van belang rakende die diensooreenkoms of diensvoorwaarde ooreenkoms wat aangegaan word tussen die GKSA, NWU en die beroepe professore.
- '2.4 Ten opsigte van 'n professor aan die Teologiese Skool wat deur die Universiteit ooreenkomstig 2.1 ook as dosent aan die Universiteit benoem word, sluit die Universiteit met sodanige professor 'n spesifieke diensooreenkoms wat tussen die Kerke en die Universiteit ooreengekom word en wat voorsiening moet maak vir die besondere verhouding wat tussen sodanige professore, die Kerke en die Universiteit kragtens hierdie ooreenkoms tot stand kom.'
- 2.4.4.2 Daar is dus ooreengekom om 'n spesifieke diensooreenkoms met die beroepe professor te sluit. Soos reeds bogenoem bepaal hierdie diensooreenkoms dat professore aan die TSP op 65 jarige ouderdom aftree (Sinode 1994) en die 1999 diensooreenkoms bepaal selfs dat hulle verplig is om af te tree.
- 2.4.4.3 Die konklusie is dat die GKSA op grond van die kontraktuele ooreenkoms met die NWU die bepalings van die NWU oor aftrede-ouderdom moet verreken. Indien die GKSA hierdie bepalings ignoreer sal dit neerkom op kontrakbreuk.
- 2.4.4.4 'n Verdere probleem kom na vore:
- Indien die GKSA afwyk van bogenoemde aftree bepalings in die diensooreenkoms vir professore wat beroep is aan die TSP, kan daar diskrepansie ontstaan tussen beroepe professore aan die een kant, en aan die ander kant aangestelde professore aan die Fakulteit Teologie wat steeds predikant is, dosente en Administratiewe- en ondersteuningspersoneel in dieselfde Fakulteit.
- 2.4.5 Bevinding
- 2.4.5.1 Volgens punt 2.4 van die Ooreenkoms tussen die GKSA en die NWU, sluit die NWU met elke beroepe professor 'n diensvoorwaarde ooreenkoms. Hierdie ooreenkoms moet deur almal wat beroep is en alle akademiese personeel onderteken word. Hierdie ooreenkoms bepaal dat hy/sy op 65 sal aftree (pt 17.4 'U normale aftree- ouderdom is 65 jaar'). Dit is dus duidelik wat die GKSA se verhouding met die NWU betref, dat die teologiese professore op 65 aftree - sonder uitsondering.
- 2.4.6 Praktiese Omstandighede
- 2.4.6.1 Die gegewe is dat die GKSA kan nie alleen die finansiële versorging van die professore en ander personeel aan die TSP bekostig nie. Die ooreenkoms tussen die GKSA en NWU verlig die las op die kerke vir die finansiële versorging van die professore, deurdat die NWU die verantwoordelikheid oorneem van sommige professore se salarisse (gedeeltelik of ten volle).
- 2.4.6.2 Aktuariele berekeninge en beplanning deur die kerke en die NWU, vereis dat 'n aftree-ouderdom vir professore vasgestel moet word.

467